《师师令 除庭酴醾栀子盛开凄然赋此》
清代·沈谦

胭脂日晒。剪轻罗刀快。天然真色谢铅华，更脉脉、檀心无奈。

一样背时春不待。问要谁怜爱。

看花心闷因花害。镇啼痕沾带。落霞斜照玉屏红，正雨过、远山如黛。

只道凤帏人尚往，恁晚妆时戴。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。